25.5.2011 Jurnalul Oficial al Uniunii Europene L 137/3 REGULAMENTE REGULAMENTUL (UE) NR. 508/2011 AL COMISIEI din 24 mai 2011 de modificare a anexelor II și III la Regulamentul (CE) nr. 396/2005 al Parlamentului European și al Consiliului în ceea ce priveşte limitele maxime de reziduuri pentru abamectin, acetamiprid, ciprodinil, difenoconazol, dimetomorf, fenhexamid, proquinazid, protioconazol, piraclostrobin, spirotetramat, tiacloprid, tiametoxam și trifloxistrobin din sau de pe anumite produse (Text cu relevanță pentru SEE) COMISIA EUROPEANĂ, având în vedere Tratatul privind funcționarea Uniunii Europene, având în vedere Regulamentul (CE) nr. 396/2005 al Parla- mentului European și al Consiliului din 23 februarie 2005 privind conținuturile maxime aplicabile reziduurilor de pesticide din sau de pe produse alimentare şi hrana de origine vegetală și animală pentru animale și de modificare a Directivei 91/414/CEE (!), în special articolul 14 alineatul (1) litera (a), întrucât: (1) Limitele maxime de reziduuri (LMR) pentru abamectin, acetamiprid, fenhexamid, piraclostrobin, tiacloprid şi trifloxistrobin au fost stabilite în anexa II şi partea B din anexa III la Regulamentul (CE) nr. 396/2005. LMR- urile pentru ciprodinil, difenoconazol, dimetomorf, proquinazid, protioconazol, spirotetramat și tiametoxam au fost stabilite în partea A din anexa III la Regulamentul (CE) nr. 396/2005. În contextul unei proceduri, în conformitate cu Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (), pentru a obţine autorizația de a utiliza un produs de protecție a plantelor care conţine substanța activă fenhexamid pentru ceapă, a fost depusă o cerere de modificare a LMR-urilor existente, în temeiul articolului 6 alineatul (1) din Regulamentul (CE) nr. 396/2005. În ceea ce privește substanța abamectin, a fost depusă o astfel de cerere referitoare la utilizarea substanţei respective la caise și piersici. În ceea ce privește substanța acetamiprid, o astfel de cerere a fost depusă în vederea utilizării la Barbarea verna şi muștar vânăt. În ceea ce priveşte substanța ciprodinil, a fost depusă o astfel de cerere în vederea utilizării la lintea proaspătă. În ceea ce privește substanța difenoconazol, o cerere similară a fost depusă în vederea utilizării la ardei şi vinete. În ceea ce priveşte substanța dimetomorf, o cerere similară a fost depusă în vederea utilizării la usturoi, ceapă, ceapă eşalotă, vinete şi anghinare. În ceea ce priveşte substanța proquinazid, a fost depusă o astfel de cerere în vederea utilizării la căpșuni. În ceea ce priveşte substanța protioconazol, a fost depusă o astfel de cerere în vederea utilizării la mai multe legume rădă- cinoase. În ceea ce priveşte substanța piraclostrobin, a fost depusă o astfel de cerere în vederea utilizării la roşii, vinete, anghinare şi țelină de rădăcină. În ceea ce privește substanța spirotetramat, a fost depusă o astfel de cerere în vederea utilizării la mai multe culturi din afara Uniunii Europene. În ceea ce privește substanța tiacloprid, a fost depusă o astfel de cerere în vederea utilizării la semințe de bumbac şi smochine. În ceea ce priveşte substanța tiametoxam, a fost depusă o astfel de cerere în vederea utilizării la căpșuni și fasole (păstăi). În ceea ce priveşte substanța trifloxistrobin, a fost depusă o astfel de cerere în vederea utilizării la varză pentru frunze. Referitor la substanța  trifloxistrobin,  Autoritatea Europeană pentru Siguranţa Alimentară (denumită în continuare „autoritatea”) a examinat nu numai utilizarea la varza pentru frunze, ci și studiile privind hrana pentru animale, concluzionând că este necesară stabilirea de LMR-uri pentru produse de origine animală cu o definire revizuită a reziduurilor la limita de determinare, în scopul aplicării legii. În conformitate cu articolul 8 din Regulamentul (CE) nr. 396/2005, aceste cereri au fost evaluate de statele membre în cauză, iar rapoartele de evaluare au fost înaintate Comisiei. Autoritatea a evaluat cererile şi rapoartele de evaluare, analizând în special riscurile pentru consumatori şi, după caz, pentru animale, și a emis avize motivate cu privire la LMR-urile propuse (*). Autoritatea a înaintat aceste avize Comisiei și statelor membre şi le-a pus la dispoziția publicului. În avizele sale motivate, autoritatea a concluzionat că toate cerințele referitoare la date au fost îndeplinite şi că modificările LMR-urilor recomandate de autoritate sunt admisibile în ceea ce priveşte siguranța consuma- torilor, pe baza unei evaluări a expunerii consumatorilor pentru 27 de grupuri specifice de consumatori din Europa. Autoritatea a ținut cont de cele mai recente informații  privind  proprietățile  toxicologice  ale substanțelor. Nici expunerea pe toată durata vieții la aceste substanțe prin consumul tuturor produselor alimentare care ar putea conține substanțele respective, nici expunerea pe termen scurt ca urmare a unui consum foarte ridicat de produse provenite din culturi relevante nu indică existența unui risc de depășire a dozei zilnice admise (DZA) sau a dozei acute de referință (DAR).